Maiuu ร้านอาหารญี่ปุ่นในซอยราชครูที่เปิดเมื่อประมาณกลางปีที่แล้ว ร้านอยู่ภายในซอยราชครู บริเวณที่เคยเป็นร้านไดจังนะครับ ภายในร้านตกแต่งสไตล์ญี่ปุ่นโดยใช้สีไม้เป็นหลัก อาหารภายในร้านจะเป็นแนว Izakaya ที่เป็นแนวร้านนั่งดื่มไสตล์ญี่ปุ่น มีกับแกล้มเป็นของปิ้งย่าง ของทอด และกับแกล้มอื่นๆมากมาย นอกจากนั้นยังมี Sushi ต่างๆให้เลือกทานได้อีกด้วย

ช่วงนี้ทางร้านมีโปรโมชั่น Buffet Izakaya + Beer ในราคาเพียง 599++ เท่านั้นเอง ราคานี้สามารถนั่งดื่มและทานอาหารได้ถึง 90 นาทีสำหรับคอเบียร์ไม่ควรพลาดเลย เพราะมีทั้งเบียร์ปกติและเบียร์ค็อกเทลด้วย นอกจากเบียร์แล้วก็ยังมี Chu-Hi เครื่องดื่มที่ผสมโซจูรสผลไม้ต่างๆ ที่มีทั้งรสพีช บ๊วย เมลอน ยูสุฮันนี และกระเจี๊ยบผสมคอลลาเจน ส่วนในเมนูอาหารนั้น นำขบวนมาด้วยปลาแซลมอนโรลซูชิ ของเสียบไม้ปิ้งต่างๆ ชุดเสียบไม้ทอดคุชิคัทสึ และเมนูกับแกล้มอื่นๆที่ยกขบวนกันมาให้เลือกทานกันอย่างเต็มที่ทั้ง บูตะคาคูนิ, ทงโทโร่, ไก่ทอดคาราเกะ, หนวดปลาหมึกย่าง, ไส้กรอกอะราบิกิ, หมูผัดกิมจิ, ทาโกะยากิ, เกี๊ยวซ่า, นิทามาโกะ, เฟรนซ์ฟราย, ถั่วแระญี่ปุ่น, หน่อไม้ฝรั่งซอสงา และ แปะก๊วย เรียกได้ว่าทานไม่ทันครบทุกเมนูก็อิ่มแล้วครับ ที่สำคัญที่สุดคือโปรโมชั่นนี้มีถึงแค่ 31 ตุลาคมนี้เท่านั้น

ดูจากความพิถีพิถันของการปรุงแต่ละเมนูแล้วต้องบอกว่าราคา 599++ นี่คุ้มค่ามาก นี่ยังไม่นับว่ามีเบียร์ค็อกเทลและ Chu-Hi ที่เติมกันอย่างต่อเนื่องอีกนะ ปกติถ้าไปนั่งตามร้าน Izakaya ทั่วไปทานอาหารกับเบียร์สองแก้วก็เกิน 700 แล้วครับ

อ่อ ทางร้านฝากบอกว่ามื้อกลางวันมี Lunch Set ด้วยนะครับ ลองไปทานกันได้